Pagalbinis laivas

**Pagalbinis laivas** () – karinis laivas, skirtas palaikyti laivyno kovinių laivų kovinę gebą ir kitas laivyno operacijas. Pagalbiniai laivai nėra koviniai laivai, nors dalis jų turi nedidelę kovinę galią, kuri paprastai skirta savigynai.

Pagalbiniai laivai yra labai svarbūs kariniam laivynui, kadangi be jų laivyno efektyvumas labai menkas. Todėl kiekvienas karinis laivynas turi daug pagalbinių laivų, kurių sudėtis pagal tipus priklauso nuo karinio laivyno užduočių, sudėties ir veikimo rajono. Mažesnieji pakrančių laivynai turi mažesnius pagalbinius laivus, skirtus veikti pakrančių zonoje, kaip mokomieji ir paramos laivai. Didieji mėlynųjų vandenų laivynai paprastai turi daug stambių didelio veikimo nuotolio pagalbinių laivų, galinčių veikti toli už teritorinių vandenų ribų.

## Pagalbinių laivų paskirtis
* **Papildymo laivai** (). Viena iš akivaizdžių pagalbinių laivų funkcijų yra aprūpinti žygyje esančius laivus ir jų junginius atsargomis. Taip koviniai laivynai gali ilgai išbūti veikimo rajone ir būti aprūpinti degalais, šaudmenimis, maistu ir kitomis atsargomis. Pvz.:
** *Degalų tankeriai* () – laivai, aprūpinantys laivyną degalais ir laivų kuru.
** *[[Anglininkas|Anglininkai]]* () – anglių vežiojamieji laivai, seniau aprūpinę laivus su garo varikliais akmens anglimi.
** *[[Amunicijos laivas]]* () – laivams atgabena šaudmenis.
** *[[Tenderis (karo laivas)|Tenderiai]]* – laivai, palaikantys nedidelius karinių jūrų pajėgų vienetus, pvz., povandeninius laivus, eskadrinius minininkus ir vandens lėktuvus, bei suteikiantys mobiliąją šių vienetų operacijų bazę – eskadrinių minininkų tenderis, povandeninių laivų tenderis, vandens lėktuvų tenderis, torpedinių katerių tenderis ir pan.
* **Transporto laivai** () – gabena atsargas ir reikmenis priešakinėms laivyno bazėms. Dažnai karo atveju į laivyno transporto laivus mobilizuojami prekiniai krovininiai laivai. Pvz.:
** *Tankeriai* () – gabena į priešakines bazes degalus, esant reikalui – vandenį.
** *Kariuomenės transportai* () – gabena ginkluotųjų pajėgų dalinius, jų techniką, amuniciją ir kitus reikmenis bei medžiagas.
* **Remonto laivai** () – remontuoja laivus jūroje ir priešakinėse bazėse, kur nėra remontinių pajėgumų. Remonto laivų atliekamas remontas padidina kovinių laivų panaudojimo trukmę (nebereikia remonto plaukti į užnugario uostus), padidina kautynėse ar audrų kritiškai pažeistų laivų tikimybę išgyventi. Remonto laivai būna įvairaus dydžio, stambiausi – plaukiojamieji sausieji dokai.
* **Uosto laivai** () – uosto laivai būna įvairių tipų (vilkikai, baržos, lichteriai, plaukiojamieji kranai ir kt.). Šie laivai buksyruoja uoste laivus, gabena ir kilnoja įrangą, aptarnauja uoste esančius laivus. Kiti uosto laivai gilina uosto akvatoriją, prižiūri ir tvarko molus ir plūdurus. Tretieji gali būti plaukiojamosios platformos uosto gynybai.
* **Tiriamieji laivai** () – laivai, kurie tyrinėja ir žvalgo laivyno veiklos vandenis, padeda išbandyti naujas technologijas.

## Galerija

File:Q61 Ciudad de Zárate.jpg|Argentinos daugiatikslis pagalbinis laivas „Ciudad de Zárate“ Q61
File:USS Orion (AC-11).jpg|Anglininkas USS *Orion* (1919 m.)
File:20090111-Piraeus-SergeiOsipov.jpg|Rusijos karinio laivyno degalų tankeris „Sergej Osipov“ (2009 m.).
File:USS Benevolence (AH-13).jpg|JAV laivas ligoninė USS „Benevolence“ (AH-13) (1946 m.)
File:USS Kearsarge as crane ship AB-1.jpg|JAV plaukiojamasis kranas USS „Kearsarge“ (BB-5) (1920-1955 m.)
File:KapitanIrangDimitarDobrev2005.jpg|Bulgarijos išmagnetinimo laivas „Kapitan I rang Dimitr Dobrev“ (*Капитан I ранг Лимитър Добрев*) (2005 m.)
File:US Navy 061102-N-4238B-036 The crew of the auxiliary floating dry dock Dynamic (AFDL 6) prepares for an incoming craft.jpg|JAV plaukiojamasis sausasis dokas „Dynamic“ (AFDL 6) (2006 m.)
File:FS Le Four 1.jpg|Prancūzijos uosto vilkikas FS „Le Four“ (2004 m.)
File:USNS Bob Hope (T-AKR 300) at anchorage in Souda harbor.jpg|JAV transporto laivas USNS „Bob Hope“ (2004 m.)
File:USS Lejeune (AP 74).jpg|JAV kariuomenės transportas USS „Lejeune“ (AP 74) (1943 m.)
File:Dupuy-de-Lome-photo10.jpg|Prancūzijos ryšių žvalgybos laivas „Dupuy de Lôme“ (A759) (2004 m.)
File:HNLMS Snellius A802 2863.jpg|Nyderlandų hidografinis laivas HNLMS „Snellius“ (A 802) (2006 m.)
File:RMAS Colonel Templer (A229).jpg|D. Britanijos akustinių tyrimų laivas RMAS „Colonel Templer“ (A229)
File:Jules Verne A620 photo11.jpg|Prancūzijos remonto laivas „Jules Verne“ (A620)
File:Schlepper_Spiekeroog_A1452.jpg|Vokietijos jūrinis vilkikas „Spiekeroog“ (A1452)


## Šaltiniai

## Literatūra
*